Afrizal Koto

Afrizal Koto nan banamo asli Muhammad Afrizal adolah surang patinju profesional Indonesia. Afrizal tamasuk patinju potensial nan parnah manyandang gala juara Pan Asian Boxing Association (PABA). Afrizal alah manyukoi olahraga tinju sajak basakola di SMP. Sasudah tamaik SMA, Afrizal tajun ka dunia tinju profesional. Afrizal mamulai karir tinjunyo di sasana tinju Cendrawasih di Medan, Sumatera Utara. Sasudah itu Afrizal aktif bakarir di Jakarta jo bagabuang ka Sasana Demokrat sabalun pindah ka sasana PDAM Sumatera Barat.Petinju profesional Muhammad Afrizal meninggal dunia ANTARA News, 4 April 2012. Diakses 03 Mei 2013.

 Maningga 
Afrizal Koto maningga dunia pado tanggal 4 April 2012 di Rumah Sakit UKI Jakarta sausai malakuan patandingan profesionalnyo dalam acara Gelar Tinju Profesional nan diadoan dek TV Indosiar. Dalam patandingan tu Afrizal sempat tajatuah babarapo kali, lalu kudian inyo indak sadarkan diri sabalun dibao ka Rumah Sakik UKI Jakarta. Sasudah malalui parawatan nan dilakuan dek tim medis tanyato nyawanyo indak tatolong lai, Afrizal maningga dalam umua 33 taun. Pandarahan di utak dinyatoan sabagai panyabab kamatiannyo.Kronologi Meninggalnya Petinju Afrizal TEMPO.CO, 05 April 2012. Diakses 03 Mei 2013. Kamatian Afrizal Koto alah manambah panjang daftar patinju nan maningga di arena tinju profesional Indonesia.Petinju Afrizal Akhirnya Meninggal Dunia  Poskota Online, 4 April 2012. Diakses 03 Mei 2013.

 Motivator 
Kamatian Afrizal Koto mambuek dunsanak-dunsanaknyo maraso kahilangan. Di mato mareka Afrizal adolah motivator. Afrizal adolah surang pakarajo kareh sarato jadi tulang pungguang kaluarga sajak bapak mareka maningga. Kamatian Afrizal-pun maninggaan kasadiahan di calon bininyo karano mareka alah barancana ka sacapeknyo malangsuangan pesta panikahan. Afrizal Koto dikubuaan di Pamakaman Umum Gang Bersama Mandala, Medan.Afrizal Koto, Petinju Yang Pekerja Keras Medan Magazine, 5 April 2012. Diakses 03 Mei 2013.

 Rujuak-an 

Kategori:Olahragawan Indonesia
Kategori:Patinju Indonesia
Kategori:Tokoh Minangkabau
Kategori:Tokoh dari Medan